西王母
形象的衍变 > 道教女仙的转变

早在汉初，就流传着西王母掌管不死之药的传说，刘安《淮南子·览冥训》中称：“羿请不死之药于西王母，姮娥窃之以奔月。”直到汉代道教兴起以后，道教开始推崇王母，那就要抬高她的身份和地位，于是东晋时期的文人编纂出西王母是道教第一尊神盘古真人（自号元始天王）和太元圣母之女的神话，西王母的身份也再次发生转变（另一说，元始天王是西王母之师）。晋·葛洪《元始上真众仙记》的〈枕中书〉中记载：
“《真書》曰：昔二儀未分，瞑涬鴻蒙，未有成形，天地日月未具，狀如雞子，混沌玄黃，已有盤古真人，天地之精，自號元始天王，遊乎其中。溟涬經四劫，天形如巨蓋，上無所係，下無所根，天地之外，遼屬無端，玄玄太空，無響無聲，元氣浩浩，如水之形，下無山嶽，上無列星，積氣堅剛，大柔服結，天地浮其中，展轉無方，若無此氣，天地不生，天者如龍，旋迴雲中。復經四劫，二儀始分，相去三萬六千里，崖石出血成水，水生元蟲，元蟲生濱牽，濱牽生剛須，剛須生龍。元始天王在天中心之上，名曰玉京山，山中宮殿，並金玉飾之，常仰吸天氣，俯飲地泉。復經二劫，忽生太元玉女，在石澗積血之中，出而能言，人形具足，天姿絕妙，常遊厚地之間，仰吸天元，號曰太元聖母。元始君下遊見之，乃與通氣結精，招還上宮。當此之時，二氣絪緼，覆載氣息，陰陽調和，無熱無寒，天得一以清，地得一以寧，並不復呼吸，宣氣合會，柑成自然飽滿，大道之興，莫過於此。結積堅固，是以不朽。金玉珠者，天地之精也，服之與天地相畢。元始君經一劫，乃一施太元母，生天皇十三頭，治三萬六千歲，書為扶桑大帝東王公，號曰元陽父；又生九光玄女，號曰太真西王母，是西漢夫人。”
“西漢九光夫人，始陰之氣，治西方。故曰木公、金母，天地之尊神，元氣鍊精，生育萬物，調和陰陽，光明日月，莫不由之。”
“昆崙玄圃，金為塘城，四方千里，城上安金臺五所，玉樓十二，瓊華之屋，紫翠丹房，七寶金玉積之連天，巨獸萬尋，靈香億千，西王母九光所治，羣仙無量也。”
文中讲述在二仪未分，天地日月未具之时，已有盘古真人，自号元始天王，游乎其中；后与太元圣母通气结精，生天皇十三頭，之后又生东王公和西王母。因此，道教稱扶桑大帝東王公為元阳父，太真西王母為九光玄女。東王公化萬物，西王母化萬靈，西王母又稱为萬靈主母，而九天玄女则是由西王母演化而来。
《仙苑编珠》卷上又述：“天皇东立，王母西旋。自元始天王、太元圣母还上官之后，经一劫乃生天皇氏，治世三万六千年，受书为扶桑大帝，居东极扶桑官，为东王公。今世间皇太子居东宮，象此也。又生九光玄女，号曰太真西王母，居西极昆仑山。故曰木公金母，天地之尊神也。”
《集说诠真》引《仙传拾遗》中又说“西王母居昆仑之间，有城千里，玉楼十二。左侍玉女，右侍羽童。三界十方女子登仙者，都是她的属下。”其聖地為崑崙山脈，并掌管仙界所有女仙的名籍，为诸女仙的领袖。从此西王母的地位一步登天，当初虎齿豹尾的形象也很难再被世俗接受，于是道教文人又为此编纂出了一个巧妙的说法将其分离开来，宣称人身虎首、豹尾蓬头的半兽形态并非王母真形，而是“西方白虎之神，西王母的使者”。道教典籍《逍遥虚经》所：“蓬发戴胜，虎齿善啸者，此乃王母之使，金方白虎之神，非王母之真形也。”
西漢·東方朔所撰的《神異經》记载：
“崑崙之山有銅柱焉，其高入天，所謂天柱也。圍三千里，周圓如削。下有回屋，方百丈，仙人九府治之。上有大鳥，名曰希有。南向。張左翼覆東王公，右翼覆西王母。背上小處无羽，一萬九千里。西王母岁登翼上，会東王公也。故其《柱銘》曰：崑崙銅柱，其高入天。員周妃削，膚体美焉。其《鳥銘》曰：有鳥希有，碌赤煌煌。不鳴不食，東覆東王公，西覆西王母。王母欲東，登之自通。陰陽相須，唯会益工。”
唐代·杜光庭所撰的《墉城集仙录》記载：
“金母元君者，九靈太妙龜山金母也。一號太靈九光龜臺金母，一號曰西王母，乃西華之至妙，洞陰之極尊。在昔道氣凝寂，湛體無為，將欲啟迪玄功，生化萬物，先以東華至真之氣，化而生木公焉，木公生於碧海之上，蒼靈之墟，以生陽和之氣，理於東方，亦號曰王公焉。又以西華至妙之氣，化而生金母焉，金母生於神洲伊川，厥姓緱氏，生而飛翔，以主陰靈之氣，理於西方，亦號王母，皆挺質大無毓神玄奧於西方，渺莽之中，分大道醇精之氣，結氣成形，與東王木公共理二氣，而養育天地，陶鈞萬物矣。體柔順之本為極陰之元，位配西方，母養群品，天上天下，三界十方，女子之登仙得道者，鹹所隸焉。”
宋代的《太平廣記》也記載了西王母同样的来历。西王母和东王公一起，是天地阴阳之气的显化，协助天地、赞襄化育。西王母还统理所有得道的女仙。凡成仙得道之人，男的先拜东王公，女的先拜西王母，然后才能去朝见三清。
漢初，遇四五小兒路上群戲，一兒曰：「着青裙，入天門，揖金母，拜木公。」時人莫知之，子房知之，往拜之曰：「此東王公之玉童也。所謂金母者，西王母也；木公者，東王公也。此二元尊，乃陰陽之父母，天地之本源，化生萬靈，育養群品。木公為男仙之主，金母為女仙之宗。長生飛化之士，昇天之初，先覲金母，後謁木公，然後昇三清，朝太上矣。此歌乃玉童教世人拜王公而揖王母也。」子房佐漢，封留侯，為大司徒。
刻石紀邊於彝山之上而還《紀年》：穆王十七年西徵，見西王母，賓於昭宮。世之昇天之仙，凡有九品，第一上仙，號九天真王。第二次仙，號三天真皇。第三號太上真人，第四號飛天真人，第五號靈仙，第六號真人，第七號靈人，第八號飛仙，第九號仙人。凡此品次，不可差越。然其昇天之時，先拜木公，後謁金母。受事既訖，方得昇九天，入三清，拜太上，覲奉元始天尊耳。故漢初有四五小兒戲於路，中一兒歌曰：著青裙，入天門，揖金母，拜木公。時人莫知之，惟張子房知之，乃往拜焉，曰：此乃東王公之玉童也。仙人得道昇天，當揖金母而拜木公也。
明代·王世貞所撰的《有象列仙全傳》卷一記載：
“西王母即龜臺金母也。以西華至妙之氣化而生于伊川。姓緱（一作楊，一作何），諱回，字婉妗，一字太虛。配位西方，與東王公共理二氣，調成天地陶鈞萬品。凡上天下地，女子之登仙得道者，咸所隸焉。居崑崙之圃，閬風之苑，玉樓玄臺九層，左帶瑶池，右環翠水。女五，華林、媚蘭、青娥、瑶姬、玉巵。
周穆王八駿西巡，乃執白圭玄璧謁見西王母，复觞母于瑶池之上。母為王謠曰：白雲在天，山陵自出，道里悠遠，山川問之，將子無死，尚能復來。後漢元封元年降武帝殿。母進蟠桃七枚于帝，自食其二，帝欲留核。母曰：此桃非世間所有，三千年一實。耳偶東方朔于墉間窺之，母指曰：此兒已三偷吾桃矣。是日命侍女董雙成吹雲和之笛，王子登彈八琅之璈，許飛瓊鼓靈虛之簧，安法興歌玄靈之曲，為武帝壽焉。”
清代·徐道《歷代神仙通鑑》記載：“木公至方诸，以紫云为盖，青云为城，静养云房之间。广种青芝于圃，以玉屑壅布，所产极多，取以为饵。与金母二气相投，生九子五女。”東王公（木公）和西王母（金母）為不倫的兄妹關係，生有九子五女。而道教典籍《靈寶領教濟度金書》中又說西王母生了八子，長子是南極長生大帝，与元始天王或浮黎元始天尊的配偶神萬炁祖母太玄玉極元景自然九天上玄玉清神母混为一谈。
道教典籍《上清灵宝大法》卷之四记载：“梵炁之祖者，王母也。”
道教典籍《道法會元》卷之二記載：“西靈金母梵炁祖母元君，陰炁自然之神，女仙之主，居西靈大華宮，西華太妙宮，靑天西華宮易遷府。”
道教典籍《清微仙谱》卷之二十八记载：“太华西真万炁祖母元君。元君一炁孕真，群仙教主，生生化化，莫不由之。口口相传，不记文字。都白玉龟台西金太素宫。”
《云笈七签》卷之一百一十五：“他日，又言西王母姓緱，乃姑之聖祖也。又曰：河南緱氏王母修道之處，故鄉之山也。”
道教典籍《靈寶無量度人上經大法》卷十五记载：“東王父，五色衣，絳冠，名無為，字君解。左有王喬，右有赤松子。居日中，號君阿，名伏羲，萬神之祖，萬炁之先。西王母，五色雲髻，名自然，字君思。左有圓光玉女，右有太陰玉女，太虛元炁之祖，萬炁之先。”
还有《道藏三洞经》记载：“西王母者，太陰之元氣也。姓自然，字君思。下治崑崙之山，金城九重，雲氣五色，萬丈之巔；上治北斗，華蓋紫房，北辰之下。”，列西王母为仅次于东王公的第四神仙，与北斗众星之母的斗姥元君相互混同。道教典籍《靈寶玉鑑》記載：“有以天地日月五星为九灵者，最为穿凿。今不取。惟一家以北斗七元与辅弼二星，谓之九灵者，以存思罡诀，不离乎斗故也。”
西王母除了是梵炁之祖外，还是万气之母。拥有“太華西真萬炁祖母元君”和“西漢金眞萬炁祖母元君”这两个称号。
《上清灵宝大法》卷之二十六〈行道章〉：“自一气而生三气，三气生九气，九气生万气。三气之主，一气之尊，元始上帝也。九气之祖，青童道君（東霞木公上相靑童道君）也。万气之母，西方王母也。”〈契玄章〉：“师曰：玄中太皇，至辅翼万仙。玄中太皇，乃王母也。下元万气之母，合延之神也。乃上帝之道君，上皇之圣真，居西元太霞宫，啸咏空洞灵章，以生万气不绝也。左手把金真玉光，右手掷流金火铃，流响三十五天，声应天中云营，玉音摄高上元气，灵风聚辟非之烟，紫景郁秀太虚，万仙辅翼朝宗，乃大洞回风混合秘诀大法。”
西王母和斗姥元君的稱號中都帶有「金真」或「金精」的名詞。道教典籍《元始无量度人上品妙經通義》記載：「金真者，金精也。乃天地之靈根，陰陽之祖炁，先天真一之精，至陽之炁。」
道教典籍《太上淸靈毓眞西華瑶池金母寶懺》记载：
伏以混沌未開，孰見淸甯之奠；洪濛旣剖，始有高厚之分。氣之淸輕者爲天，天曰父；氣之重濁者成地，地曰坤母。因是兩儀以生四象，四象以立八極。而主木德者王公，位肇乎東，則名木父；司金德者王母，位鎭乎西，則稱金母。道冠五行之首，品重十華之先。王公統司籍，王母職掌坤綱。佐覆載以施功，與天地而合德。第木公崇尚淸靜，金母累示神奇。臨壇多垂訓之文，助國庇生民之夀。
臣等伏聞崑崙宿海，灌溉羣倫；紫府洪爐，陶鎔萬類。是爲水火旣濟，乃爾開闢鴻濛。惟火資生，非木則火無所麗；惟水肇始，非金則水無所滋。故贊化之功，端造乎木；調元之柄，望兆乎金。緬維西華金母，本九玄之化炁，顯靈異於西陲。炁育先天之金，流光耀彩，德推羣陰之母，毓秀鍾英。月姊並駕於中天，天后齊驅乎梵闕。雲鬟侍御左右，均列仙班；鸞馭趨參宫府，總司女籍。誠坤道之津梁，抑瑤天之主宰。
臣等伏聞淸靜無爲，每端居而𥳑出；拯提有願，恆謦欬而潛通。恍如大士之感孚，尋聲救苦；儼若攴天之響應，動念垂慈。淵虛冲漠之中，神光普照；赫弈靈通之用，化度無邊。
道教典籍《上清元始变化宝真上经九灵太妙龟山玄箓》卷上记载：
西王母以开皇元年正月上寅之日，乘虚泛灵，逸遨九霄，静斋龟山，上登自然流精紫阙金华琼堂，游观北窗，朝礼玄文，瞻崖思灵，心想上真。於是妙感玄觉，丹心表明，时忽有天真大神，挟日带月，项负圆光，从群仙羽盖，乘飞舆紫云九精流霄，垂跪王母前称：九天凤宫领仙王，姓上玄，字开明，奉元始天王命，使赍九天金书紫字青金丹皇之文，降授於王母焉。锡号西元九灵上真仙母，封西龟之岳。又授素书一卷，上真始生变化元录，总领仙籍，承统玉清。又以青琼之板，给九天凤衣飞青羽裯，晨婴玉冠凤云之舄，神凤紫轮飞行羽盖二十四乘，五色仗幡命灵之节。又以上宫金华玉女七百人，侍卫於仙母焉。使治流精紫阙金华琼堂，一月三登玉清，再宴昆仑，五校众仙。於是天真大神启授事毕，悉反驾玉宫。仙母於是受命登座，告斋琼堂，命侍女王子登、董双成等，以神光锦巾，盛受金书紫字青琼之板，青金丹皇锡文，上真始生变化元录，飞玄紫文，凡四事，封以丹皇之章，藏之於琼瑶之室。命金华玉女、紫晨玉童各三十人，侍卫灵文。依三天旧典俯仰之格，申告五帝五岳灵山河海正神，咸令一月五条至学人名，功过区别，随品奏言。仙母常以八节之日，又一月五过，宴景云宫，时适五岳，历观河源，游盻八极。当此之时，则五星出分，日月停光，百阳激电，流金焕精，天丁前驱，五老仗幡，仙母常乘九色之辇紫云飞轮，从天仙玉女各五千人。女则乘凤，男则策龙，飞仙羽服，皆手执华幡，笳箫鼓吹，百和合音，鸾唱凤啸，激朗云陈，华光交焕，三景合明，紫童扬香以却秽，神妃散华以灌真，天钧奏其旌盖，紫烟翳乎虚庭，玉景流盼於太空、神化威制於万灵。当此之时，六天顺命，群凶束形，祆魔丧眼，天朗气清，盖高仙之妙观，标丹皇之洞灵也。
王母德酬高玄，故为万气之母，是致元始锡征丹皇之号，玄授素书元录一卷，使授后圣神仙之徒，知元始之道结自然之号，有变化之气。得见其篇者，则九天逆书於仙籍，方诸刻名於丹台，加其精思，无出九年，克得与真被颜寝房，随四时变化，飞腾九天也。
高上元始告靈九天太空祖宗。西王母諱婉衿，寔天九靈之炁，混西金之魄，結紫雲之胞骨，鍊日精之暉，吐納七曜之華，協晨霞而飡太陽鳳髓，噏於月精蘭腦，凝於玉根金藏，結絡丹形，入纏紫心，表明於丹皇妙圖，高列于帝軒，寢景靈嶽，灰心上清，功濟萬品，惠溢有生，秉節獨操，累劫長存，故致高上曲華，元始錫焉。以婉衿有金真之德，錫禪西元九靈上真仙母，青金丹皇之號，封掌龜山，總領元錄，依俯仰徵青瓊之板金書玉字，給九天鳳衣飛青羽襡，晨嬰玉冠鳳雲之舄，神鳳紫輪飛行羽蓋二十四乘，五色仗幡命靈之節，流金火鈴夜光之燭，滅魔玉章九天韶信，衛以上宮西華玉女七百人，治西龜之山流精紫闕金華之宮，一月三登玉清，再宴崑崙，五校眾仙五嶽河海十方靈官，莫不總制，依具以言。諸應儀軌，悉如瑤臺大有舊典三天正文，施行青瓊板金書玉字。
道教典籍《上清元始变化宝真上经九灵太妙龟山玄箓》卷下记载：
龜山九靈真仙母，元混西金之炁，形長七千萬丈。
春三月，頭建寶琅扶晨羽冠，服紫炁浮雲，身披九色龍錦羽裙，腰帶流金火鈴虎符龍書，坐太空之中丹緑青三色雲之上，光照煥曜，洞映紫清，思之還長七寸七分。
夏三月，仙母則變形為九色之鳳，一體九頭，文彩煥爛，光明奕奕，洞照太虛，思之還反真形。
秋三月，仙母則變形為人形鳳頭，衣九色飛雲錦襡，腰帶交靈紫綬，立九色之雲，光明煥煥，洞明上清，思之還反真形。
冬三月，仙母則變形為紫青黃三色之光，更相累沓，沌沌混混，光明洞發，此則反九靈之炁，更受鍊元混西金之精，思之還反真形。
修行仙母之道，當以九月九日，及秋分之日，入室西向九拜，朝仙母畢，還北向叩齒九通，思仙母隨四時形像，在上清寶素宮九玄府玉皇鄉西龍里中，迴真下降，入兆明堂中，便咒曰：靈化通玄，飛景九元，凝精結神，上為金仙，混合成一，散形億分，上造太晨，策空躡雲，保命黃籙，長靈劫年，金簡素籍，名刊帝軒，永享太華，與天同存。畢，仰嚥九炁止。此九靈上道，祕於九天之上大有之房，萬劫一傳，得者不死，修之飛仙。
道教典籍《太上老君說常清靜經杜光庭註》記載：“王母者，諸天神王帝主之母，居於崑崙。按《天地論》曰：王母居崑崙西側黃河出水之處。王母者，是天地之母。又，天公、地母主統眾真，總攝三界，天上天下，是王母為至尊之母也。昔於金闕帝君受得此經，其帝君受此經於西王母之時，亦非輕傳於下士也。”這裡提到王母是諸天上的神王和大帝的母親，居住於崑崙西側的黃河出水之處，即是天地之母，也是至尊之母。
另外，《太上洞玄灵宝无量度人上品经法》記載：“梵炁之祖者，公元王母也。居西龟之山，亦曰龙山，乃九炁之根纽，真土之渊府，西北之角，亥子之间，与玉清连界，通于泥丸也。”
《云笈七签》卷之八记载：“西元龟山九灵真仙母青金丹皇君曰：昆仑山有九灵之馆，又有金丹流云之宫。上接璇玑之轮，下在太室之中。乃王母之所治也。西元龟山在昆仑之西，太帝玉妃之所在。”
《洞真经》：“九灵馆在昆仑山，西王母及真仙女之所游处。”
释《九灵太妙龟山元录》：“龟山在天西北角，周回四千万里，高与玉清连界，西王母所封也。”
《上清元始变化宝真上经九灵太妙龟山玄箓》记载：“西龟之山，一曰龙山，乃九天之根纽，万气之渊府，在天西北之角，周回四十万里，高与玉清连界。东南则接通阳之霞，上承青宫神虎之门；西北则交寒穴之野，上通金阙神仙之庭；南则极於太丹浮黎之乡，气协洞阳之光；北则指於钩陈，交关华盖，气践广灵；中央直冲玉京八达交风山顶。”
《雲笈七籤》和道教典籍《上清外国放品青童内文》卷上还有对西王母的仙境更为详细的描述：
中国四周百二十亿万里，下极大风泽五百二十亿万里，昆仑处其中央，弱水周匝绕山，山高平地三万六千里，上三角，面方长万里，形似偃盆，中狭上广。其一角正北，干辰星之精，名阆风台；一角正西，名曰玄圃台；其一角正东，名曰昆仑宫。一处有积金，为天墉城，面方千里，城上安金台五所，玉楼十二，其北户山承渊山，并其支辅。又有墉城、金台玉楼，相似如一，流精之阙，光碧之堂，琼华之室，紫翠丹房，景云烛日，朱霞九光，西王母之所治。上通璇玑，元气流布，五常玉衡，普引九天之澳灌，万仙之宗根，天地之纽，万度之柄矣。上生金银之树，琼柯丹宝之林，垂苏瑰以为枝，结玉精以为实，其树悉刻题三十六国音诸天内文，上楼紫驽、凤鸾、白雀、朱鹗、鹍鸡、灵鹄、赤鸟、青鹊，下则飞禽游兽，与昆仑同生，初无死耗。但玄文宝经，隐书古字，有千二百亿万言，在玄圃之上，积石之阴，仙人有九万人，皆停散於灵山。学者常诵诸天内音，外国三十六音，地下九垒之音，九年，仙人自当降送灵山之神奇，三十六年，得乘五色云舆，上登昆仑之山也。
《太上混元真录》记载：“或见西王母乘凤凰车，后驾六赤龙车，前三朱雀。见之勿惊，与人语慎勿答。”
《西岳华山志》记载：“王母数现，或衣黄裳，戴金冠，乘宝辇，驾五色斑龙九头，上有羽盖，左右金童、玉女、仙官、将吏，莫穷其数，后於现处建其祠堂。”
西王母转变成为诸女仙的领袖以后，九天玄女自然也成为了王母娘娘驾下的一名女仙。北宋景德道士—张君房编纂的《云笈七签》中记载：“九天玄女者，黄帝之師聖母元君弟子也。”继：“王母遣使，披玄狐之裘，以符授帝曰：‘精思告天，必有太上之应。’”其中描述了西王母是辅佐黄帝的保护神，她差遣九天玄女下凡协助黄帝战败蚩尤。另外还有《山堂肆考》、《集书诠真》引《通考全书》中称八仙之一的铁拐李正是西王母把仙术传授于他，点化他得道成仙的。《八仙上寿宝卷》与沪剧《庵堂相会》的唱词中说王母娘娘是上八仙中的一位神仙。东晋南朝的道教典籍《上清七圣玄纪经》将白玉龟台九凤太真西王母列为上清七圣之一。
與西王母相關的經書典籍有《瑤池金母普度收圓定慧解脫真經》、《西王聖母諸仙慶賀蟠桃寶卷》（又名《護國威靈西王母寶卷》）、《瑶池金母金丹懺》、《玉皇王母救刼保生真經》、《王母降下佛壇經》、《王母消刼救世寶懺》、《王母消刼救世真經》、《瑤池金母養正真經》、《瑤池金母收圓了道真經》、《太上淸靈毓眞西華瑤池金母寶懴》等。
清代光緒十三年孟冬月重刊《玉露金盤》〈瑶池金母敘〉記載：
“且言无極老母。即是金母娘娘。自混沌未分，乾坤未開之時。老母就是一靈真性。統含陰陽之炁。獨守其中。及至天地分開。辨了上下。老母真性。結盤虛無。散則瀰漫宇宙。卷則敛如黍珠。”

“虛空并無一物，地上亦無人烟鳥獸。是時老母乃呵太符元始之炁。化成穀管。上接天門口。下貫地角黃羅。引清氣而上升。傾濁氣而下降。清氣之中。有一點清陽化為日。一點清陰化為月。始分晝夜。天地光明。老母左右。常有百萬天神拱向聽使。按時變化。”
《诸真诰章·宝诰大全》记载：
〔西王金母宝诰〕
“天池开泰，无极圣母，龙华胜会宴瑶池，万灵统御传教旨，诸仙献寿，列圣称觞，天威咫尺，功高德重，代燮权衡，仙主道宗，三千侍女，奏笙簧之天乐，百岁蟠桃，开金碧之灵园，救众生之苦难，洒甘露于尘寰，大悲大愿，大圣大慈，无极瑶池大圣西王金母天尊！ ”
〔西池金母诰〕
“灵钟神州，声驰阆苑，托体庚辛之乡，沐浴壬癸之境，玉楼重重，不数巫山十二，翠水叠叠，能教桃熟三千，清虚标征实之奇，坤顺辖阳之柄，五老与为，周旋八洞，时承懿旨，飞鸾开化，乎女宗驾鹤谈玄，于净土克推仙祖，允司妇仪，大悲大愿，至玄至仁，西华清灵金母，宏慈太妙，无上元君。”
《三教雲篇》卷十四〈申王母禮儀〉記載：
先天慈母。救劫推尊。三千桃熟宴群真。

功貫復宇輪。福壽雙盈。萬古慶長春。

無上瑶池金母萬緣古佛。

真空不壞。功在補天煉石以前。

無極化生。跡著搏土為人而後。

種芝草於別山。一發千本。

授地圖於睢水。畫野分疆。

由清淨而神運化。實古今所奉慈親。

恭維。西池佛母至尊。無上消劫行化大天尊。

大哉王母。清淨福神。受命於洪荒未闢之初。煉形於混沌將剖之際。開天地而默運神。

化宴蟠桃。以會群仙。德配昊天。

無窮其妙。道高南極。莫喻其神。

大悲大願。大聖大慈。消劫行化。西天金母瑤池萬緣古佛。

洪荒未闢。佛稱王母德崇高播。澤長十二萬年如一日。重新世界散天香。